**BÉKÉS MEGYE ÖNKORMÁNYZATI HIVATAL**

**SZAKMAI FELÜGYELETI OSZTÁLY**

5601 Békéscsaba, Derkovits sor 2. , Pf.: 118

**Telefon**: 66/441-694 66/441-141 T**elefax:** 66/441-659

**E l ő t e r j e s z t é s**

**Békés Megye Képviselő-testületének**

**2010. december 17-i ülésére**

**Tárgy:** **A Békés Megyei Önkormányzat által kiírt BMÖ/KSZ/2010. kódszámú civil pályázati felhívásra az „Aquarius67” Alapítványtól beérkezett pályázat módosítási kérelmének elbírálása**

**Tisztelt Képviselő-testület!**

A Békés Megyei Önkormányzat pályázatot hirdetett a Békés megyében működő közoktatási intézmények, egyházak, bejegyzett civil szervezetek, 5000 fő alatti lélekszámú települési önkormányzatok, kisebbségi önkormányzatok számára a Békés megyei kulturális élet élénkítésére és a nyertes pályázók kultúrához való könnyebb hozzáférése érdekében.

Békés Megye Képviselő-testülete a 48/2010. (II. 19.) KT. számú határozatával döntött a 2010. évi BMÖ/KSZ/2010. kódszámú komplex civil pályázat kiírásáról. Békés Megye Képviselő-testülete 118/2010. (V. 28.) KT. számú határozatában a Képviselő-testület döntése alapján 2010. évben támogatásban részesítette az „Aquarius67” Alapítványt is.

Az alapítvány „Módosítási űrlap” –on nyújtotta be kérelmét, melyben az „A” kategória december 4-i megvalósítását kérte, mivel a „Lúdas Matyi” mesejáték november hónapban egyszer volt megtekinthető, de ez az időpont nem volt megfelelő az Alapítvány célcsoportjának. Módosítási kérelmében a „B” kategória létszámváltozásának módosítását is kérte, mivel a belépőjegyek árának növekedése miatt 47 fő helyett 36 fő létszámmal tudták megvalósítani a fürdőlátogatási programot.

Az alapítvány „Módosítási űrlap”-ja megtekinthető a Békés Megyei Önkormányzati Hivatal Szakmai Felügyeleti Osztályán.

Kérem a Tisztelt Képviselő-testületet, hogy az előterjesztést tárgyalja meg és a határozati javaslat alapján hozza meg döntését.

**Határozati javaslat:**

Békés Megye Képviselő-testülete a Békés Megyei Önkormányzat által kiírt BMÖ/KSZ/2010. kódszámú civil pályázati felhívásra az „Aquarius67” Alapítvány által benyújtott pályázattal kapcsolatos, az „A” kategória 2010. december 4-én történő megvalósításának engedélyezésére, valamint a „B” kategória létszámának - 47 főről 36 főre való - csökkentésére vonatkozó 2010. november 29. napján beérkezett kérelmét jóváhagyja.

**Felelős:** Czégény Gyula osztályvezető

**Határidő:** 2010. december 30.

Békéscsaba, 2010. december 3.

**Czégény Gyula**

osztályvezető